Nr. L 113/8 De Europæiske Fællesskabers Tidende RÅDETS FORORDNING (EØF) Nr. 1245/86 af 28. april 1986 om suspension af anvendelsen af en del af de monetære udligningsbeløb for svinekød og æg og fjerkræ RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 103, under henvisning til forslag fra Kommissionen, og ud fra følgende betragtninger : Efter den nylige valutakursjustering inden for rammerne af det europæiske monetære system blev der indført nega- tive monetære udligningsbeløb, eller disse blev forhøjet bl.a. for svinekød og æg og fjerkræ ; det viste sig at være nødvendigt at undersøge muligheden for en ændring på kort sigt af den agromonetære ordning for disse sektorer ; Kommissionen har erklæret, at den agter snarest at foreslå passende foranstaltninger som led i den fælles land- brugspolitik, således at der bedre kan tages hensyn til denne. produktions særlige kendetegn ; så længe Rådet ikke har truffet afgørelse om dette forslag og under hensyntagen til fristen for iværksættelsen af den i trakta- tens artikel 43 fastsatte fremgangsmåde, bør man undgå enhver risiko for forstyrrelser i samhandelen som følge af eventuelle efterfølgende kortfristede ændringer af de pågældende  monetære  udligningsbeløb på meget følsomme markeder, som kunne bringe forstyrrelser i den fælles markedsordnings funktion ; der bør derfor foretages en midlertidig suspension af en del af de monetære udlig- ningsbeløb for disse sektorer — UDSTEDT FØLGENDE FORORDNING : Artikel 1 For produkter henhørende under sektoren for svinekød og æg og fjerkræ suspenderes anvendelsen af den del af de negative monetære udligningsbeløb, der blev indført som følge af valutakursjusteringen den 6. april 1986. De monetære udligningsbeløb fastsættes efter fremgangs- måden i artikel 12 i forordning (FØF) nr. 1677/75 under hensyntagen til denne suspension. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den gælder indtil den 1..juni 1986. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 28. april 1986. På Rådets vegne H. RUDING Formand 30